b"\n_START_ARTICLE_\nMarianne\n_START_PARAGRAPH_\nMarianne je narodni simbol Francoske Republike, poosebitev svobode in razuma in predstavlja boginjo svobode._NEWLINE_Marianne je upodobljena na \xc5\xa1tevilnih krajih po Franciji in zaseda \xc4\x8dastna mesta v mestnih hi\xc5\xa1ah in sodi\xc5\xa1\xc4\x8dih. Predstavlja triumf republike kot bronast kip v Parizu, ki gleda na Place de la Nation, predstavljena pa je tudi na \xc5\xa1e enem pari\xc5\xa1kem kipu Place de la R\xc3\xa9publique. Njena podoba se nahaja grbu vlade dr\xc5\xbeave, na francoskih evro kovancih in na francoskih znamkah, bila pa je tudi upodobljena na francoskih frankih. Marianne je najbolj razviden simbol Francoske Republike in je prikazana tudi na uradnih vladnih dokumentih. Marianne je najbolj prepoznaven republikanski simbol. Kot narodna ikona predstavlja nasprotje monarhiji ter zmago svobode in demokracije nad vsemi nasprotniki. Ostali narodni simboli Francije so trobojnica, narodno geslo Libert\xc3\xa9, \xc3\x89galit\xc3\xa9, Fraternit\xc3\xa9, narodna himna ''Marsejeza'', grb in francoski pe\xc4\x8dat."